
Nr. 2676 / 19.03.2021



REFERAT DE SPECIALITATE
la proiectul de hotărâre privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ și individual care se supun adoptării Consiliului local al comunei Lețcani
În conformitate cu prevederile art. 129 alin.(3) lit.a) din OUG nr.57/2019 – Codul administrativ, Consiliul local exercită atribuții privind unitatea administrativ teritorială, organizarea proprie, precum și organizarea și funcționarea aparatului de specialitate al primarului, ale instituțiilor publice de interes local și ale societăților și regiilor autonome de interes local – aprobă statutul comunei, orașului sau municipiului precum și regulamentul de organizare și funcționare a consiliului local; prin ordin al ministrului de resort se aprobă un model orientativ al statutului unității administrative teritoriale, precum și un model orientativ al regulamentului de organizare și funcționare a consiliului local.
La data de 25 ianuarie 2021 a fost publicat  ORDINUL   Nr. 25/2021 din 14 ianuarie 2021pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local- EMITENT:MINISTERUL DEZVOLTĂRII, LUCRĂRILOR PUBLICE ŞI ADMINISTRAŢIEI PUBLICAT ÎN: MONITORUL OFICIAL  NR. 76 din 25 ianuarie 2021 

Având în vedere circulara nr. 2475/10.02.2021 a Instituției Prefectului – Județul Iași, înregistrată la noi sub nr. 1283/11.02.2021, prin care suntem informați cu privire la publicarea Ordinului MDLPA Nr.25/2021;  
Prin HCL nr.11/2021 a fost aprobat Regulamentul de organizare și funcționare al consiliului local urmand ca, pentru respectarea procedurii de adoptare a hotărârilor de consiliu local să fie stabilit un regulament în baza Ordinului nr.25/2021
In temeiul art.243  alin.1 lit.„i” din OUG nr. 57/2019 – Codul administrativ, în sensul celor arătate mai sus, propun primarului comunei Lețcani, domnul Turcu Stelian, inițierea unui proiect de hotărâre privind aprobarea   Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ și individual care se supun adoptării Consiliului local al comunei Lețcani.
Secretar general comună,

Irimița Vali-Claudia
